Publication: Magyar Közlöny
Issue: MK-2011-36 (Year: 2011, Number: 36)
Era: contemporary
Section: 
Paragraph Index: 350

1. § Ezt a szabályzatot kell alkalmazni rakott és üres közúti járműszerelvények, tehergépkocsik, pótkocsik, félpótkocsik és közúti cserefelépítmények vasúti fuvarozásához. Közúti járműszerelvény - nyerges vontató és félpótkocsi összekapcsolva, tehergépkocsi és pótkocsi összekapcsolva. Tehergépkocsi - szállítóeszköz egybeépített, zárt szekrénnyel. Közúti cserefelépítmény - olyan fuvareszköz, amely csatlakozó elemekkel és a rakodó berendezésekkel történő emeléshez kialakított szerelvényekkel rendelkezik, illetőleg tartalmukat, alakjukat és elhelyezésüket tekintve szabványos kódjelzésekkel, feliratokkal és táblákkal van ellátva. Félpótkocsi - olyan fuvareszköz, amely alvázra épített, zárt közúti kocsiszekrényt képez. A félpótkocsi rendelkezik a nyerges vontatóhoz való csatlakoztatásra szolgáló olyan szerkezettel, amely biztosítja tömege nagyobb részének a nyerges vontatóra való terhelését, továbbá olyan támasztó szerkezettel, amelyet fuvarozás közben használaton kívül helyeznek, azonban a terminálon a félpótkocsinak a vontatótól független tárolása alkalmával kinyitnak. A rakodási munkák elvégzéséhez a félpótkocsit el kell látni a rakodó berendezésekkel történő emeléshez kialakított szerelvényekkel. Pótkocsi - olyan fuvareszköz, amely két futóműre szerelt zárt kocsiszekrényt képez, és a tehergépkocsihoz kapcsolószerkezettel csatlakozik.

Source: https://magyarkozlony.hu/hivatalos-lapok/90c0ea7e99c686bb0fef5e3bd174dac9a31334da/dokumentumok/6f485e1aabc75b6fdc4861aac27acb12f1887865/letoltes